EELNÕU
NARVA LINNAVOLIKOGU
O T S U S

Narva  



                        
                    ________________ nr_____

Riigihanke korraldamiseks nõusoleku andmine 

1. Asjaolud ja menetluse käik

Narva linnas tegutseb 9 munitsipaalkooli. Kooskõlas põhikooli- ja gümnaasiumiseaduse § 42 lõikega 1 korraldab Narva linn koolides õpilaste toitlustamise. Erandina ei korraldata õpilaste toitlustamist Narva Täiskasvanute Koolis, kus toimub üksnes mittestatsionaarne õpe. Otsusega antakse nõusolek korraldada riigihange eesmärgiga leida Narva munitsipaalkoolides uus koolitoitlustaja. Hange jagatakse 8 osaks vastavalt koolide arvule. Praegu osutatakse koolides toitlustamisteenust lepingute alusel, mis kehtivad kuni lepingu sõlmimiseni teenusepakkujaga, kes selgub väljakuulutatud riigihanke menetluse tulemusena. Riigihanke tulemustest lähtuvalt koolijuht sõlmib hankelepingu tema juhitava kooli osas 5 õppeaastaks (58 kalendrikuuks). Hankelepingu eeldatav maksumus on 6 877 159 eurot. Maksumuse arvutamisel lähtuti järgmistest andmetest: hankelepingu kestus on 5 õppeaastat; õppeaastas on 175 õppepäeva; seisuga 10.01.2020 õppis Narva koolides 5137 õpilast; Narva Linnavalitsuse kehtestatud koolilõuna maksumus ühe õpilase kohta õppepäevas on 1,53 eurot (5 x 175 x 5137 x 1,53 = 6 877 159 eurot).
Riiginake menetluses kasutatakse riigihanke korraldamise teenust, mis hõlmab hankemenetluse valiku osas soovituste andmist, hanke alusdokumentide koostamist kooskõlastatult hankijaga ning hankemenetluse protsessi juhtimist.
2. 
Õiguslikud alused
2.1 Kohaliku omavalitsuse üksuse finantsjuhtimise seaduse § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2 Kohaliku omavalitsuse korralduse seaduse § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: kohustuste võtmine kontsessioonikokkulepete alusel ning muude tulevikus raha väljamaksmist nõudvate pikaajaliste kohustuste võtmine.
3.
Otsus

Anda Narva Linnavalitsuse Kultuuriosakonnale nõusolek korraldada riigihange õpilaste toitlustamisteenuse osutajate leidmiseks Narva munitsipaalkoolides.
4.
Rakendussätted

4.1 Otsus jõustub seadusega sätestatud korras.

4.2 Otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest.

Narva Linnavalitsus o t s u s t a b:
1. Taotleda Narva Linnavolikogus otsuse vastuvõtmist vastavalt lisatud eelnõule.

2. Volitada Viktoria Lutust antud küsimust Linnavolikogus ette kandma.

Aleksei Jevgrafov

